Geniet in hierdie uitgawe ons heerlike kuier saam met Hykie Berg. Hy praat oor sy nuwe boek wat eersdaags beskikbaar gaan wees, sy pragtige vrou, Gerridene, die gig-ekonomie (vind sommer uit wat die nuwe woord beteken) en hoe om te midde van die pandemie te floreer. “Ons kyk na die doughnut, maar praat net oor die gat. Op die oomblik is die gat groot, maar dit betken die doughnut is net soveel groter,” nooi hy ons uit.
Ons het ook ’n heerlike onderhoud met Marzanne Leroux-Van der Boon, die skrywer van die gewilde reeks oor die Krige-gesin in Israel. Ook haar nuutste boek is nou op die rakke.